ДГ „Детелина” полага основите на непрекъснато образование на децата като осигурява овладяване на общите основи и закономерности на човешкото познание, усвояване и формиране на общочовешки и национални ценности, добродетели и култура; развитие на индивидуалността и стимулиране на творческите заложби; духовно, физическо и социално развитие и здравословен начин на живот; изграждане на свободна, морална и инициативна личност, която като български гражданин уважава законите, правата на другите, техния език, религия, култура.
Възпитанието и обучението на децата се регулира от ДОС, не се допуска налагането на религиозни и идеологически доктрини; не се допуска ограничение на правата или привилегиите на децата, основани на раса, народност, етническа принадлежност, пол и произход.
ДГ “Детелина” е общинска, с местно значение и утвърден авторитет , финансира се от общинския бюджет и ползва имоти, които се публична общинска собственост.
Като общинско детско заведение ДГ “Детелина” може да се преобразува и закрива със заповед на кмета на общината след решение на общинския съвет.
Заведението ни е юридическо лице и има : наименование Детска градина “Детелина” , седалище село Оризово и официален адрес: ул. “Гено Николов” № 35 , собствен кръгъл печат, Булстат 000801432.
Детското заведение носи отговорност за: изпълнение на ДОС ; създаването на условия за опазване на живота и укрепване здравето на децата ; законосъобразно изразходване на бюджетните средства и опазване на материално-техническата база ; извършването на дейности и прояви, които противоречат на законите в страната, ограничават правата и свободите на личността или нарушават възпитателно-образователния процес.
ДГ “Детелина” е подготвителна институция в системата на Народната просвета в която се отглеждат, възпитават и обучават деца от 10-месечна възраст до постъпването им в I-ви клас.
Възпитанието и обучението да децата се организира и провежда в съответствие с ДОС за предучилищно възпитание и подготовка и осигурява готовност на децата за училище.
Учебната програма определя структурата и обема на учебното съдържание по образователни направления и ядра.
ДГ “Детелина’ е с целодневна организация. В него функционират една яслена група с 16 места за деца от 10-месечна възраст до 3 години и три целодневни групи. Капацитетът на детското заведение е  80 места .
В детското заведение се приемат деца с писмена молба или заявление за постъпване в подготвителна група на родителите или настойниците с приложено към тях копие от удостоверението за раждане на детето и медицински документи, издадени от съответния териториален здравен орган.
Подготовката на децата за училище, три години преди постъпването им в първи клас, е задължително и се извършва в подготвителни групи към детските градини или в подготвителния клас в училище по избор на родителите.
Децата от подготвителната група могат да се преместват в друга подготвителна група към детската градина или подготвителен клас към училище с удостоверение за преместване.
На децата, завършили подготвителната група , се издава удостоверение за училищната им готовност, в което се описва динамиката в развитието на детето и се определя готовността им за постъпване в І-ви клас.
За отглеждане, възпитание и обучение на децата в ДГ “Детелина” родителите или настойниците не заплащат такси, познавателните книжки за всички възрастови групи са безплатни.
В ДГ посещението на децата може да бъде прекъсвано и подновявано по всяко време с предварително писмено уведомяване от родителите или настойниците. В подготвителната група се допуска отсъствие само по уважителни причини, не повече от 15 дни за съответната учебна година с писмено уведомяване от родителите в срок до 1 ден преди настъпване на събитието. Отсъствие на децата от подготвителните групи е допустимо и за времето на ваканциите, определени в училищното образование за съответната година със заповед на министъра на образованието и науката.
В ДГ “Осми март” могат да се извършват допълнителни педагогически и други услуги по желание на родителите срещу заплащане, съобразно интересите и потребностите на децата.
[bookmark: _GoBack]Учебната година започва на 15 септември и е с продължителност 12 месеца. Има учебно време от 15.09 до 31.05. и неучебно време. Началният час на сутрешния прием е 7.00 ч., а крайният час за изпращане на децата е 17.30 ч.
